
రాష్ట్రానికి ప్రత్యేక హోదా ఇవ్వటానికి పొంతన లేని కుంటిసాకులతో రాష్ట్ర ప్రజలకు అసంతృప్తి మిగిల్చారు. ప్రత్యేక పాకేజీ అన్నారు, చట్టబద్ధత కల్పించమంటే ఉలుకూ, పలుకూ లేదు! రైల్వే జోన్ విషయంలోనూ నీళ్ళు నములుతున్నారు! గిరిజన విశ్వ విద్యాలయం, కేంద్రీయ విశ్వవిద్యాలయాల విషయంలోనూ స్థలసేకరణ జరిగినా, కేంద్ర పాలకులు నిమ్మకు నీరెత్తినట్లు వ్యవహరించటం గర్హనీయం! కడపలో ఉక్కు కర్మాగారం ఏర్పాటు చేస్తామని, మాట మార్చి, సాధ్యాసాధ్యాలపై అధ్యయనం చేస్తామని నమ్మబలికారు! ప్రజలు మర్చిపోయారని కేంద్ర పాలకులు భావిస్తున్నట్లున్నారు! శంకుస్థాపనలు చేసిన వివిధ కేంద్ర విద్యాసంస్థలకు నిధుల విడుదల ఎండమావిగా మారింది! రాష్ట్ర ముఖ్యమంత్రి, పార్లమెంట్ సభ్యులు ఉదాసీనంగా వ్యవహరిస్తే ప్రజల వ్యతిరేకతను ఎదుర్కోవలసి వస్తుంది. నియోజకవర్గాల పెంపు ప్రజలు కోరుకోవటం లేదు. ప్రజలు, నిత్యం పాలకుల ధోరణిని నిశితంగా పరిశీలిస్తున్నారు, రాజకీయ అవసరాల కోసం ప్రాధాన్యతలను విస్మరిస్తే తగిన మూల్యం చెల్లించుకోవలసి వస్తుంది!గరిమెళ్ళ రామకృష్ణ, ఏలూరు

rashtraniki pratyeka hoda ivvataaniki pontana laeni kuntisaakulatoe rashtra prajalaku asantrupti migilchaaru. pratyeka pakagi annaru, chattabaddhata kalpinchamante ulukuu, palukuu ledu! railve jon vishayamloonuu neellu namulutunnaru! girijana vishwa vidyaalayam, kendriiya vishwavidyaalayaala vishayamloonuu sthalasekarana jarigina, kendra paalakulu nimmaku neerettinatlu vyavaharinchatam garhaneeyam! kadapalo ukku karmagaram erpaatu chestamani, maata marchi, saadhyaasaadhyaalapai adhyayanam chestamani nammabalikaaru! prajalu marchipoyaarani kendra paalakulu bhavistunnatlunna! sankusthaapanalu chesina vividha kendra vidyaasamsthalaku nidhula vidudala endamaviga maarindi! rashtra mukhyamantri, parlament sabhyulu udaaseenamgaa vyavahariste prajala vyatirekatanu edurkovalasi vastundi. niyojakavargaala pempu prajalu korukovatam ledu. prajalu, nityam paalakula dhoranini nisitamgaa pariseelistunnaaru, rajakeeya avasaraala kosam praadhaanyatalanu vismariste tagina moolyam chellinchukovalasi vastundi!garimella ramakrishna, eluru